stanford-oval/wikipedia huggingface dataset:
Punakeltto

| Punakeltto |
| --- | --- |
 Punakeltto kasvitieteellisessä puutarhassa Varsovassa
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Cichorioideae
Suku::  Keltot Crepis
Laji::  rubra
Kaksiosainen nimi
 Crepis rubra  L. 
Katso myös
   Punakeltto Wikispeciesissä   Punakeltto Commonsissa 
Infobox OKNimi-testi OK: 
Punakeltto (Crepis rubra) on asterikasvien (Asteraceae) heimoon, kelttojen (Crepis) sukuun kuuluva kasvilaji, jota voidaan käyttää koristekasvina.
Punakeltto on yksivuotinen ja voi kasvaa 4–40 cm korkeaksi. Varsi voi olla täysin haaraton tai monihaarainen. Lehdet ovat jonkin verran liuskoittuneita. Kukintona on varren päässä yksittäin, joskus kaksittain, sijaitseva mykerö. Kukinta-aikaan mykerön halkaisija on 3–4 cm. Mykerön laitakukat ovat vaaleanpunaisia tai valkoisia ja kehräkukat tummemmanvaaleanpunaisia. Hedelmät ovat tummanruskeita, lenninhaivenellisia pähkylöitä. Lenninhaivenet ovat valkoisia ja 5–7 mm pitkiä.
Punakeltto kasvaa luonnossa itäisen Välimeren ympäristössä. Euroopassa lajia tavataan Italian eteläosissa, Kroatiassa, Albaniassa, Montenegrossa, Pohjois-Makedoniassa ja Kreikassa mukaan lukien Kreetalla sekä muilla itäisen Egeanmeren saarilla. Lisäksi lajia on tavattu Bulgariasta ja Turkista.
Poimu

Poimu voi viitata seuraaviin asioihin:
Poimu, geologinen rakenne
Gyrus, poimu eli aivopoimu
Poimuajo, tieteisfiktiossa esiintyvä termi avaruusalusten usein valonnopeuden ylittävästä liikkumisesta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Poimu”, voi hakea sivunnimihaulla, laajalla sivunnimihaulla tai tekstihaulla.
Pihla (tuotemerkki)

| Pihlavan Ikkuna |
| --- | --- |

Tunnuslause:  Varmasti hyvä.
Yritysmuoto:  Osakeyhtiö
Perustettu:  1990
Perustaja:  Timo Vannas Kauko Luodelahti
Toimitusjohtaja:  Antti Vuonokari
Kotipaikka:  Ruovesi
Toimiala:  rakennustuotteet
Tuotteet:  ikkunat ja ovet
Liikevaihto:  64,0 miljoonaa (2011)
Liikevoitto:  14,3 %
Henkilöstö:  275
Emoyhtiö:  Inwido
Omistaja:  Pihla Group Oy
Kotisivu:  http://www.pihla.fi/
Infobox OKVirheellinen NIMI-arvo: 
Pihla on suomalainen ikkuna- ja ovivalmistaja, jonka omistaa Pihla Group Oy. Aiemmin se oli itsenäinen yritys nimellä Pihlavan Ikkuna Oy. Pihla Group on osa pohjoismaista ikkuna- ja ovikonserni Inwidoa. Pihla valmistaa puualumiini-ikkunoita, terassi- ja parvekeovia sekä ulko-ovia.
Pihlavan Ikkuna Oy perustettiin 1991 ja siitä tuli 2000-luvun alussa yksi Suomen suurimmista ikkunavalmistajista. Tunnustuksena hyvästä työpaikasta yritys sai vuonna 2005 Hyvän Työnantajan Palkinnon. Vuonna 2014 liikevaihto oli 69,9 miljoonaa euroa ja yritys työllisti suoraan 296 henkeä.
Pihlan historia alkoi vuonna 1976, jolloin Raimo Pihlava perusti kotikuntaansa Ruoveden rakennuspuusepät -yhtiön. Tuotannossa oli alusta alkaen erilaisia rakentamiseen liittyviä tuotteita, kuten ikkunanpuitteita ja karmeja, ovia ja portaita. Yrityksen nimi muuttui Pihlavan Puuksi vuonna 1980 ja runsas vuosikymmen myöhemmin Pihlavan Ikkunaksi.
Vuodesta 2005 Pihla Group on ollut osa Inwido AB:ta, joka on Euroopan suurin ikkuna- ja ovivalmistaja. Inwidon liiketoimintakonseptina on kehittää ja myydä markkinoiden parhaita räätälöityjä ikkuna- ja oviratkaisuja. Keskittyen kuluttajavetoisiin markkinoihin Inwido luo pitkän ajan kestävää kasvua sekä orgaanisesti että yritysostojen kautta.
Inwido koostuu 29 liiketoimintayksiköstä ja työllistää noin 4600 työntekijää 11 eri maassa. Vuonna 2021 Inwidon liikevaihto oli 770 miljoonaa euroa ja liikevoitto 11,7 prosenttia. Inwido on ollut listattuna Tukholman pörssiin vuodesta 2014.
Poimuhiippo

| Poimuhiippo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Mycenaceae
Suku::  Hiipot Mycena
Laji::  galericulata
Kaksiosainen nimi
 Mycena galericulata  (Scop.) Gray 
Katso myös
   Poimuhiippo Commonsissa 
Infobox OKNimi-testi OK: 
Poimuhiippo (Mycena galericulata) on kellomainen tai laakea harmaanruskea tai ihonvärinen hiippolaji. Sienen jalka on kiiltävän vaalea. Heltat ovat valkeat ja vanhemmiten punertavat. Sieni kasvaa lahoilla lehtipuilla ja kannoilla yleisenä.
Poimukellomörsky

| Poimukellomörsky |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Luokka::  Pezizomycetes
Alaluokka::  Pezizomycetidae
Lahko::  Pezizales
Heimo::  Morchellaceae
Suku::  Kellomörskyt Verpa
Laji::  bohemica
Kaksiosainen nimi
 Verpa bohemica  (Krombholz) J. Schröt. 
Katso myös
   Poimukellomörsky Commonsissa 
Infobox OKNimi-testi OK: 
Poimukellomörsky (Verpa bohemica, syn. Ptychoverpa bohemica) on Euroopassa ja Aasiassa kasvava kotelosienilaji, joka on esimerkkinä sienten taksonomian voimakkaasta muuttumisesta. Ensinnäkään kyseessä ei ole mörsky, vaan Morchellaceae-heimoon kuuluva laji. Laji on läheisempää sukua esimerkiksi kartiohuhtasienelle kuin mörskyille. Huhtasieniin laji joskus sekoitetaankin kevätsienenä. Suomessa laji on eteläpainotteinen, mutta ei aivan yleinen. Sitä tavataan useimmiten multavissa haavikoissa ja lehdoissa, ei keskity pihapiiriin tai palopaikoille kuten huhtasieni.

Poimukellomörskyn lakki on harmahtavan ruskea, pystyviiruinen, poimuttunut, kurttuinen. Jalka on liereä ja valkoinen tai punahäiveinen, yhdestä jopa kolmeen senttimetriä paksu. Lakin reuna ei kuitenkaan kiinnity jalkaan kuin huhtasienillä. Erityistä hajua tai makua ei poimukellomörskyllä ole, tai jos on, se ei ainakaan ole epämiellyttävä. Sientä voi käyttää ravinnoksi ja säilöä, ja on sitä kehuttu maukkaaksikin.
Phil Mills

| Phil Mills |
| --- | --- |
 Petter Solberg ja Phil Mills 2006 Argentiinan rallissa
Henkilötiedot
Syntynyt: 30. elokuuta 1963 (ikä 61)
Kansalaisuus:   Iso-Britannia
WRC-ura
Kilpailuja:  163
Voittoja:  13
Palkintosijoja:  40
Erikoiskoevoittoja:  355
Ensimmäinen kilpailu:  RAC-ralli 1990
Ensimmäinen voitto:  Walesin ralli 2002
Viimeinen voitto:  Walesin ralli 2005
Philip Mills (s. 30. syyskuuta 1963) on walesiläinen ralliautoilun kartanlukija.
Ura

Mills aloitti kilpailemisen vuonna 1990 RAC-rallissa. Tuolloin Millsin kuljettajana toimi Graham Middleton. Mills on toiminut pääasiassa Petter Solbergin kartturina, jonka kartturiksi siirtyi vuonna 1999. Pari voitti rallin maailmanmestaruuden Subaru-tallissa vuonna 2003. Mestaruuden jälkeen Mills toimi Solbergin kartturina tämän ajaessa Subarulla vuoteen 2008 ja siirtyi seuraavana vuonna Solbergin yksityistalliin jatkaen kartturina aina vuoteen 2010. Kyseisen vuoden kesäkuussa Mills ilmoitti lopettavansa uransa ja keskittyvänsä elämässä muihin asioihin. Viimeiset vuodet Solbergin yksityistallissa Mills toimi kartturina lähes palkatta, kun oli aiemmin Subaru-vuosinaan ansainnut noin puoli miljoonaa euroa kaudessa. Kaikkiaan Solberg ja Mills ajoivat yhdessä 152 rallia ja ottivat maailmanmestaruuden lisäksi 13 voittoa MM-ralleissa.
Mills teki palasi kartanlukijan tehtäviin Elfyn Evansin rinnalla vuoden 2018 Korsikan rallissa.
Aiheesta muualla

eWRC-sivustolla (englanniksi)
juwra.com-sivustolla (englanniksi)
rallybase.nl-sivustolla (Arkistoitu – Internet Archive)
Kivi, paperi ja sakset

Kivi, paperi ja sakset on tunnettu kahden tai useamman osanottajan leikki tai peli. Peli on ajatukseltaan hyvin yksinkertainen ja nopea, eikä sen pelaamiseen tarvitse kuin kummaltakin pelaajalta kämmenen sormineen. Pelin olennainen elementti on kolmen sen nimen sisältämän asian, kiven, paperin ja saksien perusominaisuudet, joita kutakin symboloidaan sormien asennoista muodostettavilla asennoilla.
Periaatteessa, mikäli kukin vaihtoehto valitaan satunnaisesti, kukin kolmesta vaihtoehdosta voittaa tilastollisesti yhtä usein. Käytännössä ihmiset eivät kuitenkaan tee valintojaan aivan satunnaisesti. Analysoimalla eri pelaajien tekemiä valintoja esimerkiksi tietokoneohjelman tai matemaattisen mallinnuksen avulla, voi kilpailija tai tutkija tehdä pelin voittamistodennäköisyyden arvioimista parantavia ennusteita.
Usein peliä käytetään erilaisissa arkielämän tilanteissa ja pulmissa, esimerkiksi kolikonheiton sijasta. Muun muassa ultimatessa sillä päätetään aloittava joukkue.
Pelistä käytetään myös nimiä kivi-paperi-sakset ja kivi-sakset-paperi.
Pelin kulku

| 0 | 1 | 2 |
| --- | --- | --- |

Vasemmalta oikealle: kivi, paperi ja sakset.
Pelin pelaamiseen ei ole olemassa yleismaailmallisia sääntöjä, mutta perusidea ja toteutus on pelin klassisessa versiossa poikkeuksetta aina samanlainen.
Alkuasetelmassa kummallakin osanottajalla on yleensä käsi nyrkissä, ja he laskevat yhteen ääneen ”Kivi, paperi, sakset!”, ”Kivi, sakset, pape-, -ri!”, ”Yksi… Kaksi… Kolme!” tai ”Än, yy, tee, nyt!”, samanaikaisesti ehkä tehden laskun rytmin mukaisesti tyhjiä lyöntejä synkronisointitarkoituksessa, ja viimeisen sanan aikana yhtäaikaisesti kämmenen asento muutetaan yhteen kolmesta asentovaihtoehdosta:
Kivi: käsi pidetään nyrkissä (kämmen muistuttaa kiveä)
Paperi: sormet suoriksi (kämmen muistuttaa paperiarkkia)
Sakset: Etu- ja keskisormi suoristetaan V-kirjaimen muotoiseen asentoon (kuvaavat saksien teriä)
Pelin tavoitteena on saada itselleen vastustajan valitseman vaihtoehdon voittava asento. Voittaja ratkeaa seuraavan kaavan mukaisesti:
Kivi voittaa sakset (kivellä voi rikkoa sakset eikä saksilla voi leikata kiveä)
Paperi voittaa kiven (kiven voi peittää paperilla)
Sakset voittaa paperin (saksilla voi leikata paperia)
Mikäli molemmat saavat saman asennon, tilanne on tasapeli ja pelikierros uusitaan.
Useimmiten pelataan vain yksi kierros, mutta etukäteen voidaan sopia, että voittaja ratkeaa esimerkiksi paras kolmesta tai paras viidestä -periaatteella.
Historia

Gon ja majiangin tapaan myös kivi, sakset ja paperi on alkujaan kiinalainen peli. Xiè Zhàozhìn Ming-dynastian myöhäisinä aikoina kirjoittaman Wǔzázǔ (五雜俎 tai 五雜組) -kirjan mukaan Han-dynastian  (206 eaa. – 220 jaa.) sotaherrat pelasivat peliä nimeltä shǒushìlìng (手勢令), jota pidetään samana pelinä kuin nykyaikana pelattua kivi, paperi, sakset-peliä.
Peli eri puolilla maailmaa

Japanissa pelin nimi ”janken” (両拳) ei ole käännös sanoista ”paperi, kivi, sakset”. Pelaajat tekevät ennen varsinaisten kämmenen asentojen paljastamista ”tyhjiä iskuja” lausuen ”jan, ken, pon”, joista pon-tavulla paljastetaan käsi. Mikäli tulee tasapeli, peliä ei keskeytetä, vaan joko tehdään kolme lisäsynkronointi-iskua sanomalla ”aiko desho!” tai pelkkä ”pon” eli yksi käden liikautus heti perään. Toisinaan peliä toistetaan kerta toisensa jälkeen taukoa pitämättä, ja rytmityksen tahtia peli peliltä kiihdyttämällä. Tahdista putoava pelaaja häviää ottelun.
Kivi, sakset ja paperi on levinnyt joka puolella maapalloa, ja kaikissa maissa sen perussäännöt ja periaatteet ovat samat, mutta joissakin toissijaisissa yksityiskohdissa esiintyy kussakin maassa omanlaisiaan tapoja.
Australiassa ja muissa englanninkielisissä maissa peli tunnetaan nimellä ”rock, paper, scissors”. Samaan tapaan kuin Suomessa, ennen varsinaisten pelin tuloksen ratkaisevien kämmenen asentojen paljastamista pelaajat useimmiten tekevät kädellä pienimuotoista rytmikästä ylösalaista liikettä, jonka aikana pelin nimi sanotaan, ja viimeisellä sanalla julkistetaan kämmenen asento.
Brasiliassa pelin "aloitusrepliikki" on japanilaissiirtolaisilta saatu ”jan … ken … po!” joista samaan tapaan kuin Australian versiossa kämmenen asento tehdään viimeisen sanan aikana.
Taiwanissa sen sijaan minkäänlaista ennakkoliikettä ei tehdä, vaan pelaajat yhtäaikaisesti laittavat käden asennon heti ensimmäisellä kädenheilautuksella. Tämä voi aiheuttaa sekaannuksia ulkomaalaisten kanssa pelatessa.
Filippiineillä pelin alkuperäinen japaninkielinen nimi on muuntunut muotoon ”Jack en Poy” tai ”Jack n’ Poy”. Pelin uskotaan rantautuneen Filippiineille toisen maailmansodan aikoihin Japanin miehittäessä maata. Ennen voittajan ratkaisevia kämmenen asentojen paljastamista lausutaan usein loru ”Jack En Poy, Hali-hali-hoy. Pelin häviäjä on apina.”
Israelissa pelin nimi on ”Even Neyar uMisparayim”, ja aloitusloru kuuluu ”Even Nyar uMisparayim, hamnatze'ah bein hashnayim, ahat shatayim shalosh!”.
Ruotsissa peli on ”sten, sax, påse” (kivi, sakset, pussi), joista viimeisen periaatteena on että kivi voidaan laittaa pussiin. Muilta osin peli ei eroa suomalaisessa kulttuuripiirissä tunnetusta versiosta.
Taktikointi

Ihminen ei ole kone, ja tämä tosiasia mahdollistaa erilaisten rehellisten psykologisten keinojen käyttämisen pelin voittamiseksi lähinnä pyrkimällä vaikuttamaan vastustajan käyttäytymiseen. Vastustaja voidaan saada hämääntymään harhaanjohtavalla puheella, vaikkapa toteamalla ennen peliä ”Vanha kunnon kivi, sitä ei kukaan voita.”, mutta kokeneet pelaajat eivät moisesta useinkaan sekoa.kenen mukaan?
Kivi, sakset, paperi -peliin voidaan useamman pelin sarjassa soveltaa pokerin pelaamisessa menestymiseen vaadittavia periaatteita, jotka käyttävät hyväkseen ihmisen henkisen toiminnan vajavaisuuksia. Eräs taktiikka olisi valita kämmenen asento joka kerta sattumanvaraisesti, mutta ihminen ei siihen kykene. Pokerinpelaaja Perry Friedman, joka elokuussa 2001 voitti eräässä 800 dollarin turnauksessa seitsemän vastustajaansa, joihin lukeutui entinen pokerin maailmanmestari Phil Hellmuth, on kehittänyt RoshamBot-tietokoneohjelman, joka pyrkii käyttäjän aikaisempien päätösten perusteella päättelemään hänen seuraavan valintansa.
Huijaaminen

Usein pelejä pyritään leikkimielellä ja tosissaan voittamaan myös epärehellisin keinoin. Kenties klassisin huijaus on pelin lähtölaskennassa suoritettava yhden rytmin viivytys, jolla saadaan vastustaja paljastamaan valintansa ennen aikojaan. Esimerkiksi pelaajat voivat lausua yhteen ääneen ”Yksi, kaksi, kolme… ”, jolloin toinen pelaaja paljastaa kätensä jo kolmosella, kun vastustaja saattaakin sanoa vielä ”… nyt!” ja paljastaa tällöin valintansa, jonka hän ehtii valita itselleen sopivimmaksi nähtyään vastustajan kämmenen asennon. Tämä huomataan kuitenkin varsin helposti ja harvemmin toimii käytännössä. Hieman kehittyneempi huijausmuoto on viivytys, jossa viimeisen tahdin aikana pyritään oman kätensä paljastaminen saattamaan viime hetkelle, jolloin ehkä muutaman sekunnin sadasosan ajan siunaantuu mahdollisuus ennakoida tai nähdä vastustajan valinta.
Kilpailut

Erilaisia kilpailuja järjestetään silloin tällöin eri puolilla maailmaa. Todelliset kilpailut ovat todellisia ihmisen psykologian näytöksiä, joissa tuuriniekkojen sijaan todelliset laskelmointiin kykeneväiset ihmistuntijat pärjäävät, koska ihminen ei kykene täysin sattumanvaraiseen toimintaan. Japanissa kilpailut ovat televisioviihdettä, jossa julkisuuden henkilöt ottavat toisistaan mittaa.
Kilpailut > MM-kilpailut

Vuonna 2002 perustettu World Rock Paper Scissors Society (WRPS) on määrittänyt pelin yleiset säännöt ja järjestänyt vuosittain omat maailmanmestaruuskilpailunsa samoin kuin muita, alueellisia ja kansallisia, kilpailuja. MM-kisat ovat saaneet laajaa huomiota tiedotusvälineissä eri puolilla maapalloa, erityisesti johtuen kilpailun suurista rahapalkinnoista, yksityiskohtaisesta lavastuksesta ja värikkäistä osallistujista. Vuonna 2004 kilpailut televisioi yhdysvaltalainen Fox Sports Net -televisiokanava.
Kivi, paperi ja sakset -pelin periaate muissa yhteyksissä

Kalifornian yliopiston biologi Barry Sinervo on havainnut täpläkylkiuta-liskojen parinmuodostuksen noudattavan paperi, kivi ja sakset -periaatetta. Liskouroksella on joko oranssi, sininen tai keltainen kurkku, ja kullakin on omanlaisensa ominaisuudet.
Variaatiot

Eräs suosittu muunnelma on kivi-paperi-sakset-lisko-Spock, jossa ”Spock” ilmaistaan Star Trek -sarjan vulcanilaisella tervehdyksellä ja ”lisko” ilmaistaan muodostamalla kädellä eräänlainen suu.[lähde? ]
Kaavio variantista.
Variaation käsimerkit.
Pelin esiintyminen muissa yhteyksissä

Sega Mega Driven tasohyppelypelissä, Alex Kidd in the Enchanted Castle (toiselta nimeltään Alex Kidd in the Miracle World), tapahtumat sijoittuvat ”Paper, Scissors, Rock” -nimiselle planeetalle, ja pelissä pelataan paljon kivi, paperi ja sakset -peliä, jonka avulla pelaaja voi saada käyttöönsä uusia tavaroita voittamalla vastustajat. Koska Alex Kidd on tehty Japanissa, kuullaan pelissä yllä mainittua ”Jan-ken-po!”-huutoa.
Internetissä on kiertänyt vitsi, jossa esitetään Winston Churchill toisen maailmansodan voittajana ja Adolf Hitler häviäjänä. Vitsissä Churchill pitää käsiään voitonmerkkinä (joka muistuttaa saksia), ja Hitler taas tekee natsitervehdyksen (joka muistuttaa paperia).
Vuonna 2017 toimintansa aloitti kuopiolainen panimo, "RPS Brewing", joka käyttää peliä brändinsä tunnusmerkkinä. Vuonna 2018 panimo valmisti Yhdysvaltain ja Venäjän presidenttien Helsingin huippukokousta varten "Let's settle this like Adults" oluen. "Let's settle this like adults"-lause liitetään yleisesti Kivi, paperi ja sakset-pelifilosofiaan.[lähde? ]
Pokémon -pelisarjan hahmojen eri tyyppien voimasuhteet määrittyvät käytännössä kivi-sakset-paperi menetelmällä. Esimerkiksi tuli saa edun ruohoa vastaan, ruoho saa edun vettä vastaan ja vesi saa edun tulta vastaan. Pokémonissa on 18 eri tyyppiä ja hahmoilla voi olla 1-2 tyyppiä samanaikaisesti. Jos hahmo on voimakkaampi kuin vihollinen, pystyy se silti voittamaan edun saavan hahmon.
Aiheesta muualla

Wikimedia Commonsissa on kuvia tai muita tiedostoja aiheesta .
Ask Historians: What are the origins of "rock, paper, scissors"? (englanniksi) (reddit.com)
Michael Abrams: Throwing for The Gold (4.7.2005) (englanniksi) (forbes.com)
RoshamBot (Arkistoitu – Internet Archive)
RoShamBo Programming Competition (Arkistoitu – Internet Archive)
World Rock Paper Scissors Society
Täpläkylkiuta
Pirro Ligorio

Pirro Ligorio
Pirro tai Pyrrho Ligorio  (k. 1583) oli italialainen arkkitehti, insinööri, arkeologi ja puutarhasuunnittelija. Hän tuli Napolista Roomaan, jossa hän Pius IV:n aikana 1561 viimeisteli viehättävän Villa Pian Vatikaanin puistossa. Samoilta ajoilta on Palazzo Lancellotti Piazza Navonan varrella Roomassa. Hän johti vuodesta 1549 alkaen Giacomo della Portan alkuaan suunnitteleman Tivolin Villa d’Esten rakennustöitä. Hän suunnitteli sen puistot näköalapenkereineen. Aikomaansa L’antiquità di Roma -teostaan varten Ligorio oli koonnut ja piirtänyt runsaasti aineistoa, josta käsikirjoituksena Torinossa säilytetään 30 nidosta, loput Napolissa, Windsorissa, Pariisissa ja muualla. Hänen piirtokirjoituksiaan on paljastunut väärennöksiksi.
Aiheesta muualla

Kuvia tai muita tiedostoja aiheesta Pirro Ligorio Wikimedia Commonsissa
Pillimehu

Pillimehua juova kiinalaislapsi.
Pillimehu on juomapakkaus, jossa on mukana pilli juoman nauttimista varten. Pakkauksen yläosassa on pieni reikä jonka läpi pilli työnnetään pakkaukseen. Pillimehu on kerta-annokseksi suunniteltu, Suomessa yleensä 2 dl kokoinen pakkaus. 
Tyypillisesti kartongista tehdyt pillimehut ovat nykyään yleensä suorakulmaisen särmiön muotoisia; ensimmäinen pakkaustapa oli nelisivuinen nelitahokkaan eli tetraedrin muotoinen juomapakkaus, jonka mukaan tuotteen kehittänyt Tetra Pak sai nimensä.[lähde? ]
Suomessa myytävistä pillimehuista tunnetuimpia ovat Trip ja Grandi. Marlin Trip oli Suomen ensimmäinen laminaattipakkaukseen pakattu juoma tullessaan markkinoille vuonna 1962. Sitä valmistaa Eckes-Grandi.
Pillimehuja on useita makuja, kuten mansikka, päärynä ja omena. Pillimehuja on myös sokerittomia.[lähde? ]
Pyhän Demetrioksen skiitta (Lákkos)

| Lákkoksen Pyhän Demetrioksen skiitta Σκήτη Αγίου Δημητρίου του Λάκκου |
| --- | --- |
 Pyhän Demetrioksen skiitta.
Sijainti:  Athos,  Kreikka
Koordinaatit:  40°11′33″N, 24°19′06″E
Kirkkokunta:  ortodoksinen kirkko
Pääluostari:  Pyhän Paavalin luostari
Tyyppi:  skiitta, munkkiluostari
Perustettu:  900-luku
Asukkaita:  58
 Osa Unescon maailmanperintökohdetta Athosvuori 
Lisää rakennusartikkeleitaArkkitehtuurin teemasivulla
Lákkoksen Pyhän Demetrioksen skiitta (kreik. Σκήτη Αγίου Δημητρίου του Λάκκου, Skíti Agíou Dimitríou tou Lákkou eli Λακκοσκήτη, Lakkoskíti; romaniaksi Lacu, Sfântul Dumitru; myös Lakkoksen skiitta, Lakkoun skiitta) on ortodoksinen Pyhän Paavalin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen romanialainen Demetrios Mirhanvuodattajalle omistettu skiitta, siinä missä toinen Pyhän Demetrioksen skiitta on kreikkalainen.
Pyhän Demetrioksen skiitta perustettiin 900-luvulla. Sen perustajat olivat moldovalaisia munkkeja. Skiitta on rakennettu 280 metrin korkeuteen. Skiitan kirkko (kyriakon) on rakennettu vuosina 1898–1899.
Skiitassa noudatetaan idiorytmistä kilvoittelutapaa. Vuonna 2011 skiitassa oli 58 asukasta.
Piercen piirikunta (Washington)

Piercen piirikunta (engl. Pierce County) on Yhdysvaltojen Washingtonin osavaltiossa sijaitseva piirikunta. Sen väkiluku oli 921 130 vuonna 2020. Piirikunnan hallintokeskus on Tacoman kaupunki. Piirikunta on perustettu vuonna 1852.
Väestö

Vuonna 2020 Piercen piirikunnan 921 130 asukkaasta valkoisia oli 74,3 %, mustia 7,7 % ja aasialaisia 7,1 %. Vuonna 2019 14,5 % asukkaista puhui kotonaan jotain muuta kieltä kuin englantia ja 9,8 % asukkaista oli syntynyt ulkomailla.
Kuvia piirikunnasta

Piercen piirikunnan oikeustalo.
Aiheesta muualla

Kuvia tai muita tiedostoja aiheesta Piercen piirikunta (Washington) Wikimedia Commonsissa
Pleione

Pleione (m.kreik. Πλειόνη, Pleionē tai Πληιόνη, Plēionē; lat. Plione) oli kreikkalaisessa mytologiassa okeanidi, Okeanoksen ja Tethyksen tytär. Hän asui Arkadiassa Kyllene-vuorella.
Hän oli Atlaan puoliso, ja synnytti tälle seitsemän tytärtä, plejadit, jotka myöhemmin asettiin tähdiksi taivaalle.
Pompadour

Pompadour voi tarkoittaa seuraavia:
pompadour, kampaus, jossa hiukset on kammattu edestä ylöspäin
Madame de Pompadour, Ranskan kuningas Ludvig XV:n rakastajatar
Arnac-Pompadour, ranskalainen kunta josta käytetään usein nimeä Pompadour.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pompadour”, voi hakea sivunnimihaulla, laajalla sivunnimihaulla tai tekstihaulla.
Pompeia Plotina

| Pompeia Plotina |
| --- | --- |

Henkilötiedot
Syntynyt: 70 Nemausus, Rooman valtakunta
Kuollut: 122
Arvonimi: augusta (arvonimi)
Titteli:  keisarinna
Puoliso:  keisari Trajanus
Pompeia Plotina (70, Nemausus (Nîmes), Rooman valtakunta -122) oli Rooman keisari Trajanuksen vaimo ja keisarinna.  Hänelle myönnettiin arvonimi augusta vuonna 105.
Pompeia Plotina syntyi Gallian alueella Nemausuksessa (nykyinen Nîmes) Neron ollessa Rooman keisarina. Plotina meni naimisiin Trajanuksen kanssa ennen kuin tästä tuli keisari. Plotinan on kerrottu olleen älykäs ja mahtava nainen, joka oli kiinnostunut kirjallisuudesta, matematiikasta, musiikisa ja hyväntekeväisyydestä. Häntä arvostettiin Roomassa suuresti. Plotina tunnettiin nöyränä ja kansan etuja ajavana keisarinnana. Hän käytti valtaansa parantaakseen erityisesti Rooman köyhien olosuhteita.
Pariskunnalla ei ollut omia lapsia, mutta Plotina oli läheisissä väleissä miehensä etäisen sukulaispojan Hadrianuksen kanssa. Plotinan ja Hadrianuksen ystävyys myötävaikutti suuresti siihen että kuolinvuoteellaan Trajanus valitsi Hadrianuksen seuraajakseen. Plotina myös osallistui Hadrianuksen ja Trajanin sisarentyttären Sabinan avioliiton järjestämiseen.
Plotinan kuoleman jälkeen hänet julistettiin jumalaksi ja Hadrianus antoi rakennuttaa hänelle temppelin Nemausukseen.
Muotokuva keisarinna Pompeia Plotinasta
Käännös suomeksi